KBANK วอลุ่มแน่น! บวกเกือบ 3% โบรกเชียร์ “ซื้อ” เป้าใหม่ 181 บ. ดันอัพไซด์พุ่ง 50%
KBANK วอลุ่มแน่น! บวกเกือบ 3% โบรกเชียร์ "ซื้อ" เป้าใหม่ 181 บ. ดันอัพไซด์พุ่ง 50%
16 ธ.ค. 2563

ผู้สื่อข่าวรายงานว่า ราคาหุ้น ธนาคารกสิกรไทย จำกัด (มหาชน) หรือ KBANK ณ เวลา 10.20 น. อยู่ที่ระดับ 120 บาท บวก 3 บาท หรือ 2.56% สูงสุดที่ระดับ 120.50 บาท ต่ำสุดที่ระดับ 118 บาท ด้วยมูลค่าการซื้อขาย 866.44 ล้านบาท

ด้าน บล.ดีบีเอสฯ ระบุแนะนำ “ซื้อ” ราคาเป้าหมาย 181 บาท/หุ้น จากเดิมที่ 107.00 บาท โดยมองว่าแม้ราคาหุ้นปรับขึ้นมาอย่างรวดเร็ว แต่จากการประเมินทางสถิติพบว่าในแง่การประเมินมูลค่าหุ้น (Valuation) ปัจจุบันยังซื้อขายที่ระดับต่ำสุดในรอบ 20 ปี
อีกทั้งคาดการณ์ว่ากำไรปี 64 จะกลับมาฟื้นตัว +14% เทียบกับปี 63 หลังจากปีนี้ลงลึก -47% เทียบกับปีก่อน
ดังนั้นคงคำแนะนำ ซื้อ ราคาพื้นฐาน 181.00 บาท และประเมินด้วย P/BV ปี 64 ที่ 1.0 เท่า ซึ่งยังถือว่าต่ำเพราะคิดเป็น SD ที่ต่ำลง 1.3 เท่า จากค่าเฉลี่ย P/BV ในอดีต ราคาปิดมีส่วนเพิ่มจากราคาพื้นฐานได้อีกถึง 55%